Ingvars Brins

Ingvars Brins (; dzimis , miris ) bija norvēģu daiļslidotājs un vieglatlēts. Startējis 1900. un 1920. gada olimpiskajās spēlēs. Izcīnījis sudraba medaļu pāru slidojumos olimpiskajās spēlēs 1920. gadā Antverpenē.  Viņš tiek uzskatīts par vienu no daiļslidošanas pionieriem Norvēģijā.

18 gadu vecumā viņš izcīnīja sudraba medaļu Norvēģijas vieglatlētikas čempionātā 100 metru un 500 metru skrējienos. 1901. un 1902. gadā kļuva par Norvēģijas čempionu 500 metros. 1902. gadā viņš uzstādīja Norvēģijas rekordu 100 metru skriešanā — 11.1 sekunde.

1900. gadā viņš startēja Parīzes olimpiskajās spēlēs, divās vieglatlētikas skriešanas disciplīnās — 200 metros  un 400 metros.  Šajās abās disciplīnās viņš startēja tikai kvalifikācijas skrējienos, tā kā viņa rezultāts nebija starp diviem labākajiem attiecīgajā skrējienā, fināla skrējieniem viņš nekvalificējās.

Pēc 20 gadiem viņš atgriezās olimpiskajās spēlēs, kas šoreiz norisinājās Beļģijas pilsētā Antverpenē. Šajā reizē viņš kopā ar dzīvesbiedri Aleksiju Brinu startēja daiļslidošanas pāru slidojumos, kur izcīnīja sudraba medaļu. Šajā disciplīnā viņš piekāpās somu pārim Ludovikai un Valteram Jākobsoniem. Viņš ir viens no vecākajiem daiļslidotājiem, kas ir ieguvis olimpisko medaļu (38 gadu un 131 dienas vecumā).

No 1911. līdz 1914. un no 1922. līdz 1923. gadam viņš startēja pasaules čempionātā daiļslidošanā, kur 1912. gadāSkatabase: 1908-1914 Worlds Pairs Results  izcīnīja bronzas medaļu un 1923. gadāSkatabase: 1922-1929 Worlds Pairs Results  — sudraba medaļu pāru slidojumos.

No 1926. līdz 1927. gadam viņš bija Norvēģijas slidošanas asociācijas priekšsēdētājs.

1932. gadā Brins piedalījās ziemas olimpiskajās spēlēs Leikplesidā. Šoreiz viņš bija tiesnesis gan daiļslidošanā, gan ātrslidošanā.Official Report of the III Olympic Winter Games 

Brins ir studējis filoloģiju Oslo Universitātē. Līdz pat savai nāvei 1947. gadā, 65 gadu vecumā viņš bija vidusskolas skolotājs.

 Rezultāti 
Pārī ar Aleksiju Brinu.

 Sacensības  1908  1909  1910  1911  1912  1913  1914  1915  1916  1917  1918  1919  1920  1921  1922  1923 Vasaras olimpiskās spēles              2.     Pasaules čempionāts     5.  3.  4.  5.         5.  2.  Ziemeļu čempionāts               2.  1.   Norvēģijas čempionāts  1.  1.  1.  1.  1.  1.       1.  1.  1.  1.  

 Atsauces 

 Ārējās saites 

 Ingvars Brins (SOK profils) 
 Ingvars Brins (Sports Reference profils) 

Kategorija:1881. gadā dzimušie
Kategorija:1947. gadā mirušie
Kategorija:Norvēģijas daiļslidotāji
Kategorija:Norvēģijas vieglatlēti
Kategorija:Norvēģijas sportisti 1900. gada vasaras olimpiskajās spēlēs
Kategorija:Norvēģijas sportisti 1920. gada vasaras olimpiskajās spēlēs
Kategorija:Daiļslidotāji 1920. gada vasaras olimpiskajās spēlēs
Kategorija:Vieglatlēti 1900. gada vasaras olimpiskajās spēlēs
Kategorija:1920. gada vasaras olimpisko spēļu medaļnieki
Kategorija:Norvēģijas olimpiskie sudraba medaļnieki
Kategorija:Olimpiskie sudraba medaļnieki daiļslidošanā
Kategorija:Agderē dzimušie